
23 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 94 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανακαθορισμός σειράς αρχαιότητας Ιπταμέ¬ 
νων Ανθυποσμηναγών που προέρχονται από τη 
Σχολή Ικάρων (Σ.Ι.). 

2 Χορήγηση εφάπαξ οικονομικής ενίσχυσης ύψους 
χιλίων ευρώ (1.000,00€) ανά άνεργο - πρώην 
εργαζόμενο της επιχείρησης με την επωνυμία 
«ΑΦΟΙ ΚΑΡΥΠΙΔΗ ΑΕ». 

3 Μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Υπουργού» 
στο Γενικό Γραμματέα του Υπουργείου Υγείας. 


ΑΠΟΦΑΣΕΙΣ 

Αριθμ. Φ.406/514426/ Σ.44 (1) 

Επανακαθορισμός σειράς αρχαιότητας Ιπταμέ¬ 
νων Ανθυποσμηναγών που προέρχονται από τη 
Σχολή Ικάρων (Σ.Ι.). 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α.Της παρ. 16 του άρθρου 36 του ν. 3883/2010 (ΑΊ 67), 
«Υπηρεσιακή εξέλιξη και ιεραρχία των στελεχών των 
Ενόπλων Δυνάμεων- Θέματα διοίκησης των Ενόπλων 
Δυνάμεων, Στρατολογίας και συναφείς διατάξεις» (Α' 
167) όπως τροποποιήθηκε με την παρ. 19 του άρθρου 
18 του ν. 4407/2016 «Ρύθμιση θεμάτων αρμοδιότητας 
Υπουργείου Εθνικής Άμυνας και άλλες διατάξεις» (Α' 134). 

β.Των παρ. 4 και 5 του άρθρου 36, της παρ. 10 του άρ¬ 
θρου 43 και της παρ. 1 του άρθρου 46 του π.δ. 151/2013 
«Οργανισμός Σχολής Ικάρων» (Α'238). 

γ.Της υπ'αριθμ. Υ5/27.01.2015 απόφασης του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β'204). 

δ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 


ε.Της υπ'αριθμ. Υ 24/06-10- 2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εθνικής Άμυνας Δημήτριο Βίτσα» (Β' 2144). 

2. Την από 20-12-2016 εισήγηση του Αρχηγού του Γε¬ 
νικού Επιτελείου Αεροπορίας. 

3. Την υπ'αριθμ. 197/2016 εισήγηση του προϊσταμένου 
των οικονομικών υπηρεσιών του Υπουργείου Εθνικής 
Άμυνας. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Τρόπος υπολογισμού της τελικής σειράς αρχαιότητας 
Ιπταμένων Ανθυποσμηναγών που προέρχονται από τη 
Σχολή Ικάρων (Σ.Ι.) 

1. Η σειρά αρχαιότητας για τους Ιπτάμενους Ανθυπο- 
σμηναγούς της Σ.Ι., της ίδιας τάξης αποφοίτων, επανακα¬ 
θορίζεται με βάση το άθροισμα της βαθμολογίας τους, 
κατά την έξοδο τους από τη Σχολή, υπολογιζόμενης στο 
διπλάσιο και του αθροίσματος της βαθμολογίας που 
επιτυγχάνεται σε κάθε στάδιο της πτητικής εκπαίδευ¬ 
σης που υλοποιείται μετά την αποφοίτησή τους από τη 
Σχολή, σύμφωνα με τα καθοριζόμενα στην παρ.5 του 
άρθρου 36του π.δ. 151/2013, διαιρούμενου μετον αριθ¬ 
μό των εκάστοτε τελεσθέντων σταδίων της πτητικής 
εκπαίδευσης, όπως αυτά καθορίζονται κάθε φορά με 
βάση την παρ.4 του ίδιου ως άνω άρθρου. Το συνολικό 
αποτέλεσμα διαιρούμενο με το τρία (3), αποδίδει την 
τελική βαθμολογία. 

2. Για την εφαρμογή της ανωτέρω παραγράφου εφαρ¬ 
μόζεται ο ακόλουθος μαθηματικός τύπος, με τον οποίο 
υπολογίζεται η τελική βαθμολογία, με βάση την οποία 
καθορίζεται η τελική σειρά αρχαιότητας των εν λόγω 
Ιπτάμενων Αξιωματικών: 

Άθροισμα βαθμολογίας πτητικών σταδίων εκτός Σ.Ι. 

Βαθμολογία Σ.Ι. X 2+ - 

Αριθμός τελεσθέντων σταδίων εκτός Σ.Ι. 

Τελική Βαθμολογία=- 

3 

Άρθρο 2 

Διαδικασίες - Αρμόδια όργανα 

1. Με την ολοκλήρωση κάθε σταδίου πτητικής εκπαί¬ 
δευσης που υλοποιείται μετά την αποφοίτηση από τη Σ.Ι. 

Τεύχος Β'94/23.01.2017 


των Ιπτάμενων Ανθυποσμηναγών της ίδιας τάξης απο¬ 
φοίτων, συντάσσεται σχετικός πίνακας βαθμολογίας πτη¬ 
τικής εκπαίδευσης από τη Διεύθυνση Εκπαίδευσης Αέρος 
- Επιχειρήσεων - Ασκήσεων - Πληροφορίες της Διοίκησης 
Αεροπορικής Εκπαίδευσης (ΔΑΕ), ο οποίος θεωρείται από 
τον οικείο Διοικητή. Για τις διαδικασίες αξιολόγησης της 
πτητικής εκπαίδευσης, τα κριτήρια επιτυχίας εκπαίδευσης 
εδάφους και εκπαίδευσης αέρος και τον τρόπο εξαγωγής 
του βαθμού της πτητικής εκπαίδευσης εφαρμόζονται ανα- 
λόγωςτα καθοριζόμενα στο άρθρο 36 του π.δ. 151/2013. 

2. Με την ολοκλήρωση του συνόλου της πτητικής 
εκπαίδευσης, η προαναφερόμενη Διεύθυνση της ΔΑΕ, 
λαμβάνοντας υπόψιν, αφενός τους κυρωμένους πίνακες 
προσωρινής σειράς αρχαιότητας της παρ.1 του άρθρου 
46 του π.δ. 151/2013 που αφορούν στην συγκεκριμένη 
τάξη, αφετέρου τις βαθμολογίες των πτητικών σταδίων 
που λαμβάνουν χώρα μετά την αποφοίτηση τους από 
τη Σ.Ι., όπως αυτές προκύπτουν από τους σχετικούς πί¬ 
νακες βαθμολογίας, συντάσσει πίνακα τελικής βαθμο¬ 
λογίας και τελικής σειράς αρχαιότητας κατ' εφαρμογή 
του μαθηματικού τύπου της παρ.2 του άρθρου 1. Κατά 
τον υπολογισμό της τελικής σειράς αρχαιότητας και σε 
περίπτωση ισοβαθμίας, η αρχαιότητα προσδιορίζεται 
από τη θέση που καταλαμβάνουν οι ισοβαθμούντες στον 
πίνακα προσωρινής σειράς αρχαιότητας. 

3. Ο πίνακας τελικής βαθμολογίας και τελικής σειράς 
αρχαιότητας, αφού θεωρηθεί από τον Διοικητή της ΔΑΕ, 
υποβάλλεται προς κύρωση στον Αρχηγό του Γενικού 
Επιτελείου Αεροπορίας. Μετά την κύρωση του πίνακα, 
ο Υπουργός Εθνικής Άμυνας προκαλεί την έκδοση προε¬ 
δρικού διατάγματος με τίτλο «Κύρωση οριστικής σειράς 
αρχαιότητας Ανθυποσμηναγών Ιπταμένων της Σχολής 
Ικάρων έτους αποφοίτησης...». 

Άρθρο 3 

Έναρξη Ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2017 

Ο Αναπληρωτής Υπουργός 

ΔΗΜΗΤΡΙΟΣ ΒΙΤΣΑΣ 


Αριθμ. 2167/50 (2) 

Χορήγηση εφάπαξ οικονομικής ενίσχυσης ύψους 
χιλίων ευρώ (1.000,00€) ανά άνεργο - πρώην 
εργαζόμενο της επιχείρησης με την επωνυμία 
«ΑΦΟΙ ΚΑΡΥΠΙΔΗ ΑΕ». 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 74 παρ.1 β του ν. 3746/2009 
«Ταμείο Εγγύησης Καταθέσεων και Επενδύσεων (ΤΕΚΕ), 


ενσωμάτωση των Οδηγιών 2005/14/ΕΚ για την υποχρε¬ 
ωτική ασφάλιση οχημάτων και 2005/68/ΕΚ σχετικά με 
τις αντασφαλίσεις και λοιπές διατάξεις» (Α'27). 

2. Τις διατάξεις του άρθρου 20 παρ. 1 του ν. 1836/1989 
«Προώθηση της απασχόλησης και της επαγγελματικής 
κατάρτισης και άλλες διατάξεις» (Α'79). 

3. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α'258), όπως ισχύουν. 

4. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143). 

5. Τις διατάξεις του άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις» (Α'29). 

6. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρο πρώτο του π.δ. 63/2005 (Α'98). 

7. Τις διατάξεις της παρ. 2 του άρθρου 12 του 
π.δ. 80/2016 «Ανάληψη υποχρεώσεων από τους διατά- 
κτες» (ΑΊ45). 

8. Τις διατάξεις του π.δ. 105/2014 «Οργανισμός του 
Υπουργείου Εσωτερικών» (Α' 172), όπως ισχύει. 

9. Τις διατάξεις του π.δ. 111/2014 «Οργανισμός του 
Υπουργείου Οικονομικών» (Α' 178), όπως ισχύει. 

10. Τις διατάξεις του π.δ. 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (Α' 180), όπως ισχύει. 

11. Τις διατάξεις του π.δ. 73/23-09-2015 «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» (Α' 116). 

12. Τις διατάξεις του π.δ. 123/04-11-2016 «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α'208). 

13. Τις διατάξειςτου π.δ. 125/05-11-2016 «Διορισμός 
Υπουργών, Αναπληρωτών Υπουργών και Υφυπουργών» 
(Α' 210). 

14. Την υπ'αριθμ. Υ29/08-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

15. Την υπ'αριθμ. Υ56/21 -10-2015 απόφαση του Πρω¬ 
θυπουργού «Ανάθεση αρμοδιοτήτων στην Αναπληρώ- 
τρια Υπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης Ουρανία Αντωνοπούλου (Β'2281). 

16. Το υπ'αριθμ. οικ. 47920/76/18-10-2016 έγγραφο 
της Αποκεντρωμένης Μονάδας Κρατικών Ενισχύσεων 
και το γεγονός ότι η παρούσα οικονομική ενίσχυση σε 
καμία περίπτωση δεν παρέχει άμεσο ή έμμεσο πλεονέ¬ 
κτημα στην επιχείρηση, ούτε υποκαθιστά ή απαλλάσσει 
την επιχείρηση από οποιοδήποτε έκτων υποχρεώσεων 
της έναντι των πρώην ή νυν εργαζόμενών της. 







Τεύχος Β' 94/23.01.2017 

17. Την υπ'αριθμ. οικ. 2155/62/18-01-2017 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

18. Την υπ'αριθμ. 3284/18-01-2017 βεβαίωση της Δ/ 
νσης Οικονομικών Υπηρεσιών του ΟΑΕΔ. 

19. Την υπ'αριθμ. 74/17-01-2017 απόφαση έγκρισης 
δέσμευσης πίστωσης της Οικονομικής Υπηρεσίας του 
Ο.Α.Ε.Δ. (ΑΔΑ: ΩΧΓΝ4691Ω2-5Η9). 

20. Το από 22-09-2016 αίτημα του «Πανελλαδικού Σω¬ 
ματείου Εργαζομένων στην Επιχείρηση ΑΡΒΑΝΙΤΙΔΗΣ 
ΑΕΕΕ» και το από 09-01-2017 αίτημα του Εργατοϋπαλ- 
ληλικού Κέντρου Κατερίνης, σύμφωνα με τα οποία οι ερ¬ 
γαζόμενοι της επιχείρησης «ΑΦΟΙ ΚΑΡΥΠΙΔΗ ΑΕ (πρώην 
ΑΡΒΑΝΙΤΙΔΗΣ ΑΕΕΕ)» έχουν περιέλθει σε οικονομικά δυ¬ 
σχερή θέση εξαιτίαςτης καθυστέρησης στην καταβολή 
των δεδουλευμένων αποδοχών τους και, ως εκ τούτου, 
αδυνατούν να ανταπεξέλθουν σε άμεσες βιοποριστικές 
ανάγκες των ιδίων και των οικογενειών τους. 

21. Το γεγονός ότι ο μισθωτός που έχει ασκήσει το δι¬ 
καίωμα της επίσχεσης (άρθρο 325 ΑΚ) μολονότι η σύμ¬ 
βαση εργασίας του είναι ενεργή, μπορεί να προστατεύ¬ 
εται ως άνεργος από τον ΟΑΕΔ. 

22. Το γεγονός ότι από τις διατάξεις της παρούσας 
απόφασης προκαλείται δαπάνη ύψους ενός εκατομμυ¬ 
ρίου τετρακοσίων χιλιάδων ευρώ (1.400.000€) περίπου 
σε βάρος του προϋπολογισμού του ΟΑΕΔ, η οποία θα 
καλυφθεί από τις εγγεγραμμένες πιστώσεις στον ΚΑΕ 
0659.00 «Λοιπές Παροχές Ανεργίας» οικονομικού έτους 
2017, αποφασίζουμε: 

Άρθρο 1 

Εγκρίνουμε τη χορήγηση από τον ΟΑΕΔ εφάπαξ οι¬ 
κονομικής ενίσχυσης ύψους χιλίων ευρώ (1.000,00€) σε 
κάθε μισθωτό της επιχείρησης με την επωνυμία «ΑΦΟΙ 
ΚΑΡΥΠΙΔΗ ΑΕ», που κατά τη δημοσίευση της παρούσας: 
α) έχει ασκήσει το δικαίωμα επίσχεσης εργασίας (άρθρο 
325 ΑΚ) και πληροί τις προϋποθέσεις επιδότησης ανεργί¬ 
ας λόγω επίσχεσης ή β) έχει λάβει καταγγελία σύμβασης 
εργασίας από την ανωτέρω επιχείρηση και παραμένει 
εγγεγραμμένος άνεργος. 

Άρθρο 2 

1. Η καταβολή της οικονομικής ενίσχυσης του άρθρου 
1 θα γίνει μετά την προσκόμιση καταλόγου από τις συνδι¬ 
καλιστικές οργανώσεις που εκπροσωπούν τους εργαζό¬ 
μενους και έπειτα από σχετικό έλεγχο από τις υπηρεσίες 
του ΟΑΕΔ, βάσει του οποίου θα προκύπτει η εργασιακή 
σχέση με την επιχείρηση και η τυχόν άσκηση του δικαι¬ 
ώματος επίσχεσης εργασίας εκ μέρους του εργαζόμενου, 
στον οποίο θα αναγράφονται τα εξής στοιχεία: 

α) Το ονοματεπώνυμο, το πατρώνυμο και το μητρώ- 
νυμο κάθε δικαιούχου. 

β) Ο αριθμός της αστυνομικής του ταυτότητας ή ο 
αριθμός διαβατηρίου προκειμένου περί αλλοδαπών. 

γ) Ο αριθμός μητρώου κοινωνικής του ασφάλισης 
(ΑΜΚΑ). 

δ) Ο αριθμός του φορολογικού του μητρώου (ΑΦΜ). 

ε) Ο αριθμός του ατομικού ή κοινού τραπεζικού λο¬ 
γαριασμού του (με πρώτο όνομα του δικαιούχου της ως 


άνω οικονομικής ενίσχυσης), καθώς και του Διεθνούς 
Αριθμού Τραπεζικού Λογαριασμού του (ΙΒΑΝ). 

2. Οποιαδήποτε διαφορά προκύπτει μεταξύ των δι¬ 
καιούχων της οικονομικής ενίσχυσης του άρθρου 1 και 
του ΟΑΕΔ επιλύεται με απόφαση του Διοικητικού Συμ¬ 
βουλίου του ΟΑΕΔ. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2017 
Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Α1 β/Γ.Π.οικ.: 38 99 (3) 

Μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Υπουργού» 
στο Γενικό Γραμματέα του Υπουργείου Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1 .Τις διατάξειςτων άρθρων 54 και 90 του «Κώδικατης 
Νομοθεσίας για την Κυβέρνηση και Κυβερνητικά Όργα¬ 
να», που κυρώθηκε με το άρθρο πρώτο του π.δ. 63/2005 
(ΦΕΚ 98/Α72005). 

2. Το άρθρο 81 παρ.1 του ν. 1892/1990, «Για τον εκσυγ¬ 
χρονισμό και την ανάπτυξη και άλλες διατάξεις» (ΦΕΚ 
101 /Α'/1990). 

3. Το π.δ. 73/2015, «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α723-09-2015). 

4. Το π.δ. 106/2014, «Οργανισμός του Υπουργείου Υγεί¬ 
ας» (ΦΕΚ 173/Α728-08-2014), όπως ισχύει. 

5. Τη με αριθ. πρωτ. Α1 α/89772/07-12-2016 κοινή από¬ 
φαση του Πρωθυπουργού και του Υπουργού Υγείας, με 
θέμα «Διορισμός Γενικού Γραμματέα Υπουργείου Υγείας» 
(ΦΕΚ 685/Υ.Ο.Δ.Δ./15-12-2016). 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

7. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων αυτών, αποφασίζουμε: 

Άρθρο 1 

ΓΕΝΙΚΕΣ ΑΡΜΟΔΙΟΤΗΤΕΣ 

Ο Γενικός Γραμματέας του Υπουργείου πρόίσταται, 
αμέσως μετά τον Υπουργό και τον Αναπληρωτή Υπουρ- 

γό, όλων των υπηρεσιών του Υπουργείου και των μονά¬ 
δων του Ε.Σ.Υ., εκτόςτης Γενικής Γραμματείας Δημόσιας 
Υγείας. 

Προσυπογράφει όλα τα έγγραφα που υπογράφει ο 
Υπουργός και άπτονται των αρμοδιοτήτων που ορίζο¬ 
νται στα παρακάτω άρθρα. 

Άρθρο 2 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΣΕ ΑΝΤΙΚΕΙΜΕΝΑ 

ΥΠΗΡΕΣΙΩΝ - ΕΞΑΙΡΕΣΕΙΣ 

1. Στο Γενικό Γραμματέα του Υπουργείου μεταβιβάζο¬ 
νται οι ακόλουθες αρμοδιότητες: 

Α. Από τη Γενική Διεύθυνση Ανθρωπίνων Πόρων και 
Διοικητικής Υποστήριξης: 

ί. Η Διεύθυνση Διοικητικών Υπηρεσιών και Υποστή¬ 
ριξης, 

ίί. Η Διεύθυνση Ψυχικής Υγείας. 

Β. Από τη Γενική Διεύθυνση Οικονομικών Υπηρεσιών, 
το Τμήμα Εφαρμογής Προγράμματος Δημοσίων Επεν¬ 
δύσεων της Διεύθυνσης Οικονομικής Διαχείρισης και 
Υπηρεσιών. 

Γ. Από τη Γενική Διεύθυνση Δημόσιας Υγείας και Υπη¬ 
ρεσιών Υγείας: 

ί. Η Διεύθυνση Στρατηγικού Σχεδιασμού. 

ίί. Η Διεύθυνση Φαρμάκων και Προϊόντων Υγείας, 
εκτός του Τμήματος Ναρκωτικών και από τοΤμήμα Πο¬ 
λιτικής Τιμών Φαρμάκων και Προϊόντων Υγείας εκτός 
των κάτωθι αρμοδιοτήτων: 

α. Η εποπτεία του Εθνικού Οργανισμού Φαρμάκων 
(Ε.Ο.Φ.) και των θυγατρικών εταιρειών του, καθώς και η 
έγκριση των δαπανών του. 

β. Η μέριμνα για τις επιχορηγήσεις του Ε.Ο.Φ. σε Νομικά 
Πρόσωπα Δημοσίου Τομέα. 

γ. Η έγκριση έκδοσης και αναθεώρησης του Νοσοκο¬ 
μειακού Συνταγολογίου από τον Ε.Ο.Φ. 

δ. Ο καθορισμός λειτουργίας της Επιτροπής Νοσοκο¬ 
μειακού Συνταγολογίου. 

ε. Η έκδοση Δελτίων Τιμών Φαρμάκων και η εξέταση 
σχετικών ενστάσεων. 

στ. Η κατάρτιση του καταλόγου φαρμακευτικών προ¬ 
ϊόντων που θα συνταγογραφούνται από το Δημόσιο και 
όλους τους ασφαλιστικούς φορείς. 

2. Ο Γενικός Γραμματέας υπογράφει τα ερωτήματα 
προς το Γραφείο του Νομικού Συμβούλου του Υπουρ¬ 
γείου Υγείας, για θέματα που αφορούν τις Υπηρεσίες 
αρμοδιότητάς του. 


3. Εξαιρούνται τα έγγραφα τα οποία αφορούν: 

α. Στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης π.δ. και Κανονιστικών 
Αποφάσεων. 

β. Στην επικοινωνία με το Γραφείο του Πρωθυπουρ¬ 
γού ή Κυβερνητικά Όργανα, Υπουργούς, Αναπληρωτές 
Υπουργούς και Υφυπουργούς. 

γ. Στα ερωτήματα ή και τις εντολές ελέγχου προς το 
Σώμα Επιθεωρητών Υπηρεσιών Υγείας και Πρόνοιας 
(Σ.Ε.Υ.Υ.Π). 

δ. Στους διορισμούς Διοικήσεων των εποπτευομένων 
Νομικών Προσώπων. 

ε. Στις τοποθετήσεις και μετακινήσεις Προϊσταμένων 
Γενικών Διευθύνσεων. 

στ. Στις πράξεις που απαιτείται συνυπογραφή με άλ¬ 
λους Υπουργούς, Αναπληρωτές Υπουργούς ή Υφυπουρ¬ 
γούς. 

Άρθρο 3 

ΔΙΚΑΙΩΜΑ ΥΠΟΓΡΑΦΗΣ ΕΓΓΡΑΦΩΝ 

«ΜΕ ΕΝΤΟΛΗ ΥΠΟΥΡΓΟΥ» 

Ο Γενικός Γραμματέας του Υπουργείου, εκτός από τις 
αρμοδιότητες του προηγούμενου άρθρου, έχει δικαίωμα 
υπογραφής «Με εντολή Υπουργού» για τα ακόλουθα 
θέματα: 

1. Τις αποφάσεις ή έγγραφα για θέματα στα οποία 
συμπράττουν περισσότερες Γενικές Διευθύνσεις του 
Υπουργείου. 

2. Την έγκριση σκοπιμότητας για δαπάνες δημοσίων 
σχέσεων ποσού 2.001 € μέχρι του ποσού των 7.000 €. 

Άρθρο 4 

ΤΕΛΙΚΕΣ ΔΙΑΤΑΞΕΙΣ 

1. Σε κάθε περίπτωση έκδοσης πράξεων, σύμφωνα με 
την παρούσα απόφαση, θα πρέπει στο σκεπτικό τους να 
αναγράφεται η παρούσα απόφαση. 

2. Από τη δημοσίευση της απόφασης αυτής καταργεί- 
ται κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2017 

Ο Υπουργός 

ΑΝΔΡΕΑΣ ΞΑΝΘΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 










